projecte-aina/catalan_government_crawling huggingface dataset:
A banda s'han detingut dos homes més, per la seva relació amb el crim
Agents de la Policia de la Generalitat – Mossos d'Esquadra de la Divisió d'Investigació Criminal de la Regió Policial Metropolitana Sud han detingut quatre persones per la seva presumpta relació amb un crim que va tenir lloc el 28 de juny a les immediacions d'una zona d'oci de Cornellà.
Entre els arrestats hi ha una dona que seria la presumpta autora material de l'apunyalament mortal.
Els Mossos van rebre un avís passades les sis del matí perquè hi havia una dona greument ferida amb signes de criminalitat.
La dona va ser traslladada a un centre hospitalari on va morir poc després a causa de les greus ferides sofertes.
Al llarg de la investigació, les persones presumptament implicades haurien estat amagades per membres de la seva família, canviant-los repetidament de domicili per dificultar la seva localització, fins al punt de traslladar-se temporalment a un altre país per eludir l'acció de la justícia.
Les accions policials emparades en resolucions judicials ha conclòs amb la detenció d'un home i una dona, de 30 i 26 anys, el dia 16 de setembre per la seva relació amb els fets.
L'endemà els agents van detenir una dona i un home, de 32 i 33 anys.
Aquesta dona seria la presumpta autora material de l'assassinat.
Tots els arrestats són de nacionalitat espanyola i veïns de Gavà i Viladecans.
Els detinguts passen avui dissabte a disposició judicial.
Agents de la Policia de la Generalitat - Mossos d'Esquadra de la Divisió d'Investigació Criminal (DIC) de la Regió Policial Ponent investiguen les circumstàncies de la mort d'un home dins d'un pis a Lleida.
Els Mossos han rebut avís avui cap a les 16:00 hores d'avui indicant que en un pis de Lleida hi havia una persona finada.
Ràpidament, diverses patrulles s'han desplaçat al lloc i han comprovat que hi havia un home mort amb signes de violència.
Els agents de la Divisió d'Investigació Criminal de la Regió Policial Ponent s'han fet càrrec de la investigació per aclarir les circumstàncies de la mort i detenir el presumpte autor.
El cas està sota secret de les actuacions.
L'audiència de Ràdio Seu d'Urgell va tenir l'oportunitat el juny passat de conèixer la història dels Mossos d'Esquadra de la mà d'experts del cos en la matèria.
El programa "El Mirador de la Història" va fer una tertúlia sobre la història del Cos de Mossos d'Esquadra (CME), que va comptar amb la intervenció del sotsinspector Félix González, del Grup del Servei Històric, i el sotsinspector Manel Batllori, cap de la Unitat Regional de Proximitat i Atenció Ciutadana de la Regió Policial Pirineu Occidental.
També hi van participar el director del programa, Ramon Viaplana, Lluís Obiols i Climent Miró, membres de l'Institut d'Estudis Comarcals de l'Alt Urgell (IECAU) i Pau Chica, tècnic d'arxiu de l'Arxiu Comarcal de l'Alt Urgell (ACAU).
El sotsinspector González va fer un repàs de la història de la PG-ME, des de la seva fundació l'any 1719 fins a l'actualitat, i que el sotsinspector Batllori es va centrar en el període comprès des de la policia autonòmica fins a l'actualitat.
La munició de guerra sense explotar també coneguda com UXO (Unexploded Ordnance) és tot aquell explosiu que es va disparar, deixar caure, llençat o projectat, però que no ha explotat degut a un mal funcionament, al seu disseny o per qualsevol altre motiu.
Durant la Guerra Civil Espanyola, Catalunya va patir bombardejos aeris i atacs amb artilleria molt durs.
En el conflicte van intervenir diferents països que van aprofitar la Guerra Civil Espanyola com a camp de proves de noves armes que més endavant van utilitzar a la II Guerra Mundial.
79 anys després de la Guerra Civil apareixen a Catalunya cada any una mitjana de 1.000 d'aquests artefactes que no han explotat.
Es calcula que caldrien entre 20 i 25 anys més per netejar de tots els artefactes emprats a Catalunya.
Durant la Guerra Civil van quedar restes de material bèl·lic abandonat disseminat per tota Catalunya.
No toqueu ni agafeu els artefactes, són perillosos i poden explotar
Seguint les línies de front de Catalunya, els llocs més habituals on es poden trobar artefactes explosius són els següents:
Plànol amb les línies de front a Catalunya durant la guerra civil
Protegir l'espai, cal senyalitzar ràpidament el lloc d el'accident per tal d'evitar-ne de nous (recordar material que disposem: triangles d'emergència)
Avisar els serveis d'emergència, telèfon 112.
És important donar el màxim d'informació possible, lloc de l'accident (carretera i punt quilomètric o lloc de refrència, hotel, restaurant, monument, etc.) nombre de ferits i estat, vehicles implicats, etc.
Primer cal fer un reconeixement ràpid de l'estat de tots els passatgers.
Per tal d'ajudar a detectar i evitar el comerç il·legal, dipòsit o gestió de bicicletes sostretes i facilitar la seva recuperació, mitjançant aquest servei web pot podeu comprovar, amb el número de quadre (gravat pel fabricant) o bé, amb el número d'un dels registres de bicicletes existents, (marcat en la bicicleta), si ha estat denunciada com a sostreta davant de la Policia de Catalunya.
D'altra banda, per a les bicicletes intervingudes i en possessió del Cos de Mossos d'Esquadra, de les quals no s'ha pogut determinar el propietari, el cercador donarà com a resultat: DIPÒSIT SÍ
En cas d'obtenir una resposta positiva del sistema cal que ho comuniqui a la Policia de la Generalitat-Mossos d'Esquadra o a qualsevol Policia Local, per tal de verificar tota la informació.
El resultat d'aquesta cerca és indiciària.
Per confirmar que la bicicleta es troba en un dipòsit, adreceu-vos a qualsevol comissaria de Mossos d'Esquadra.
Eviteu anotar el número secret a la llibreta o la targeta, el podrien fer servir si us les roben.
Quan hagueu d'utilitzar els caixers automàtics, procureu que siguin interiors i que es puguin tancar amb pestell.
Eviteu treure quantitats importants de diners en efectiu.
Si no ho podeu evitar, és recomanable que algú de confiança us acompanyi i que els guardeu en un lloc segur.
Si opteu per guardar els diners dins la bossa de mà, és convenient que la porteu creuada al davant, mai a l'esquena, i que tingui una tanca segura, que no us la puguin obrir en un moment de distracció.
Quan sortiu de l'oficina bancària, pareu atenció per evitar distraccions provocades per estranys, que se us poden acostar amb la intenció de robar-vos, amb argúcies com ara:
Estigueu atents que ningú us segueixi fins a casa, vulgui entrar amb vosaltres al vestíbul de l'edifici o truqui a la porta poc després amb qualsevol excusa.
Barcelona és una ciutat moderna i cosmopolita, on es dóna prioritat a la seguretat ciutadana.
Tot i això, cal prendre les mateixes precaucions que quan es visita qualsevol gran ciutat.
Disposeu de més consells de seguretat als transports públics.
Si sou víctimes d'un robatori o necessiteu atenció policial, truqueu al telèfon d'emergències 112.
Ens trobareu al vostre servei les 24 hores del dia, tots els dies de l'any.
Si sou víctimes d'un fet delictiu, denuncieu-lo a la policia.
Qualsevol incidència que comuniqueu a la policia ajuda a combatre els delictes.
Els vehicles de gran tonatge poden ser objecte de sostraccions de la càrrega, gasoil o a l'interior de la cabina quan estan aparcats en els vorals de les vies de circulació o a les zones d'estacionament pertinents.
Amb l'objectiu de reduir tant com sigui possible aquestes sostraccions, us donem unes mesures de seguretat bàsiques que convé que tingueu en compte quan aparqueu el vehicle:
● Intenteu d'estacionar-lo en llocs ben il·luminats i on n'hi hagi d'altres.
● No deixeu anotat el número PIN de les vostres targetes en cap lloc al qual puguin accedir altres persones.
● En cas de sostracció o pèrdua de les targetes de crèdit o de carburant, informeu immediatament a l'empresa d'origen perquè les anul·li i denuncieu el fet a la policia.
● Eviteu deixar res de valor dins de la cabina del camió i si és possible endueu-vos els equips de navegació GPS, telèfons mòbils i altres dispositius informàtics.
● Procureu utilitzar els mecanismes de seguretat de què disposeu per tancar els dipòsits de gasoil.
● És convenient que tingueu un inventari dels objectes de valor que porteu al camió amb el número de sèrie, la marca i el model.
Aquesta informació facilitarà la identificació en cas de robatori.
● En cas de ser víctima d'un fet delictiu, fixeu-vos bé en les característiques de les persones, els vehicles i la direcció en què fugen i truqueu immediatament al telèfon 112.
● Us recomanem que eviteu sempre la confrontació.
Davant qualsevol dubte o sospita les persones que ens envolten poden ajudar-te i orientar-te
Si ets menor d'edat i penses que estàs essent víctima d'un situació que t'angoixa o de la que tens por, pots contactar o adreçar-te a la Unitat Central de Menors les 24 hores del dia.
Sí, hem de dir-ho a la policia i ho podem fer a través del telèfon d'emergències 112.
També es pot trucar a Infància Respon 116 111, telèfon gestionat per la Direcció General d'Atenció a la Infància i a l'Adolescència.
Un virus pot provocar la destrucció de les dades del dispositiu o la manipulació d'aquestes.
És convenient instal·lar antivirus i tallafocs als vostres dispositius; tingueu-los actualitzats.
Una de les formes més habituals d'infecció són les fotografies, jocs, descàrregues de programari o obrint correus electrònics de persones desconegudes.
Aquesta última és la més perillosa.
Analitza els arxius amb un antivirus abans d'obrir-los (tant si els hs baixat d'internet com si te l'han enviat per correu electrònic o te l'han donat en un llapis de memòria).
A Catalunya hi ha diferents cossos policials.
Quan els agents treballen de paisà, la seva identificació és la credencial i la targeta d'identificació professional.
Els Mossos d'Esquadra som la policia integral de Catalunya, amb presència a tot el territori.
La nostra missió és protegir el lliure exercici dels drets i les llibertats i garantir la seguretat ciutadana, vetllant, des de la proximitat, per la convivència pacífica i la protecció de les persones i els béns, amb professionalitat i eficiència.
Als pobles i ciutats trobareu la Policia local, que també pot rebre el nom de "policia municipal, guàrdia urbana":
Les policies locals són les policia dels ajuntaments i actuen en el terme municipal de les ciutats o pobles.
Altres cossos policials presents a Catalunya:
Cuerpo Nacional de Policia (control de passaports i documentació oficial, expedició de documents d'identitat oficials, estrangeria)
Policia portuària (seguretat dels ports)
El telèfon d'emergències és el 112.
És únic a tot l'àmbit europeu i dóna resposta immediata les 24 hores del dia davant d'una situació d'emergència.
Hi podeu telefonar si us necessiteu la policia, els serveis sanitaris o els bombers.
És gratuït i es pot trucar fins i tot des de llocs on el vostre operador no té cobertura.
En el cas de voler presentar una denúncia, us podeu adreçar a qualsevol de les comissaries que trobareu a la ciutat, les 24 hores del dia, tots els dies de l'any.
Al telèfon d'atenció ciutadana 012 us poden informar de la més propera, o en els enllaços que trobeu en aquesta mateixa pàgina.
Si sospites d'alguna cosa estranya comenta-ho a una persona adulta de confiança
Si algú fa un ús abusiu de les xarxes notifiqueu-ho als administradors.
Si tens dubtes, consulta-ho amb els pares o mares i amb els educadors.
Assessorament, dubtes o si penseu que podeu ser víctima d'un delicte relacionat amb la navegació per internet
L'actual situació de distància social augmenta l'ús de les relacions virtuals entre els joves i, com a conseqüència, el risc de patir ciberassetjament
La Policia de la Generalitat- Mossos d'Esquadra alerta dels perills que corren els i les adolescents des de l'inici de l'estat d'alarma davant l'acció delictiva de ciberassetjadors, depredadors sexuals virtuals i assetjadors de jocs en línia que han vist l'oportunitat d'actuar en aquest context.
L'actual situació de pandèmia per la Covid-19 i les actuals mesures de confinament han comportat que les comunicacions que els joves mantenen es facin principalment a través de les xarxes socials i que s'hagi incrementant notablement el temps que passen connectats a internet.
L'ús de les noves tecnologies en la nostra vida quotidiana ha creat noves formes abusives aprofitant la immediatesa,
la disponibilitat, la manca d'informació de context i l'anonimat que ofereix internet.
Formes de violència sexual amb les noves tecnologies:
Agència Catalana de Ciberseguretat
Un transport escolar és aquell que es realitza entre els domicilis i els centres educatius i un transport de menors és el que es realitza per fer excursions amb origen en els centres educatius.
A l'hora d'escollir un vehicle per efectuar un transport escolar o de menors, no hem de veure només la part econòmica, també caldria comprovar:
Per a més informació, el cos de Mossos d'Esquadra us ofereix la possibilitat de sol·licitar activitats d'educació per a la mobilitat segura a [EMAIL]
Els vehicles han de disposar d'un dispositiu lluminós amb senyal d'emergència, el qual s'haurà de posar en funcionament a totes les parades, tant de dia com de nit, durant el procés d'entrada i sortida dels viatgers.
Sempre que es realitzi el servei amb menors, els vehicles han d'estar identificats mitjançant el senyal V-10.
Vies amb voral de més de 1,50 mts
Mantenir un grau d'atenció gairebé exclusiu i permanent és essencial per garantir la seguretat en els nostres desplaçaments, ja que quan ens distraiem la velocitat i la direcció del vehicle i allò que tenim davant deixen d'estar sota el nostre control.
A les gràfiques podeu veure com augmenten els metres recorreguts quan us distraieu.
En aquests moments en què tothom incrementem l'ús de missatgeria instantània i el consum d'Internet, nombrosos usuaris comparteixen notícies o missatges, moltes vegades sense ni tan sols llegir el contingut del text.
Cal anar amb compte amb la informació que contribuïm a escampar per xarxes de missatgeria com WhatsApp o Telegram i que no provenen de fonts o mitjans de comunicació coneguts, ja que acostumen a ser falses.
Les notícies falses o enganyoses són notícies que circulen per les xarxes socials i per Internet, que fan referència a fets que, o bé són directament falsos (mentides), o bé no són totalment falsos, o bé que se n'ha alterat una part de la veracitat (les que connecten fets reals en contextos falsos, els continguts manipulats, etc.) amb una intenció determinada.
Les notícies falses es difonen ràpidament perquè moltes vegades "entren a la pantalla" segurament de la mà d'una persona que coneixem i en qui confiem.
Internetsegura.cat proposa aquest sistema per identificar les notícies falses:
Segurament és el primer que ens hauríem de preguntar.
És convenient buscar l'apartat de 'Qui som' de la pàgina per veure si realment és una font fiable.
Normalment, darrere d'una notícia falsa sempre hi ha un nom fals, falsejat o directament anònim.
Amb una petita recerca podem saber si és real o no.
Faltes d'ortografia i construccions traduïdes amb massa literalitat, fotografies de mala qualitat o dates estranyes són un altre símptoma inequívoc que potser és una 'fake news'.
Un cop llegida la notícia, analitzem quines referències internes té.
Si hem fet totes les comprovacions pertinents i considerem que no hem de compartir una informació, també podem trencar la baula i denunciar que és falsa.
Abans de compartir, pensa si és interessant de fer-ho: si val la pena estendre una informació de la qual no en tenim la certesa, encara que sigui un titular molt llaminer.
En cas que tingueu sospites o confirmació que una informació és falsa:
Si feu operacions bancàries, realitzeu compres a internet o altres operacions que impliquen ús de les vostres dades personals o bancàries eviteu utilitzar xarxes wifi públiques.
Tant la wifi com el Bluetooth són portes d'entrada en un dispositiu, i potser no tothom que hi entra ho fa amb bones intencions o li hem donat permís per fer-ho...
El vostre nom, de la vostra parella o els vostres fills.
La vostra data d'aniversari, de la vostra parella o els vostres fills.
Amb les paraules "contrasenya", "password"
Tenir una contrasenya segura és ben fàcil, us expliquem com:
Una contrasenya insegura augmenta el risc que algú s'apropiï fàcilment de les nostres dades, accedeixi als nostres comptes bancaris, o ens robi fotografies, entre altres
Si volem assegurar-nos que la nostra contrasenya és segura, és important que aquesta compleixi amb un conjunt de recomanacions que evitin que pugui ser fàcilment endevinada i, per tant, comprometre la seguretat de l'aparell:
No la construïu a partir d'informació personal que pugui ser deduïda fàcilment (data de naixement, DNI, nom de les mascotes, noms de familiars, número de telèfon, etc.), ja que es poden endevinar amb facilitat.
La longitud de la contrasenya és important.
Com més llarga sigui la contrasenya, més difícil d'endevinar serà.
Es recomana construir contrasenyes de, com a mínim, vuit caràcters.
Sempre és millor no utilitzar noms propis, noms o cites de pel·lícules, de llibres, o de persones conegudes, paraules que puguin trobar-se en un diccionari, i tot amb independència de l'idioma emprat.
Si la contrasenya és prou llarga però repeteix un mateix caràcter diverses vegades, perdrà força perquè resultarà més fàcil d'endevinar.
Per tant, hem d'evitar d'utilitzar contrasenyes de l'estil 111abcde?.
Per millorar la fortalesa de la contrasenya, aquesta hauria de tenir una mica de tot: números, lletres majúscules i minúscules i alguns caràcters especials (*, +, €, %, @...).
Si teniu una contrasenya complexa, per còmoda que sigui, he d'evitar reciclar-la afegint un nou dígit a la contrasenya actual.
Per al correu electrònic, xarxes socials com Facebook o Twitter, botigues en línia, entitats bancàries, etc.
L'ordre de distribució del teclat com: QWERTY o AZERTY (a alguns països europeus).
Una contrasenya segura ha de tenir com a mínim tres d'aquestes quatre característiques:
També podeu trobar a Internet generadors de contrasenyes.
Si un ciberdelinqüent obté credencials de fuites antigues i, mitjançant una BOTNET o aplicacions AIO ( all-in-one ), les prova a serveis web en què sigui més probable que els usuaris estiguin registrats o bé que siguin de l'interès del ciberdelinqüent.
Quan confirma que algunes credencials són vàlides, les pot revendre o explotar, segons el seu propòsit.
Amb motiu de la situació de confinament actual generada per la pandèmia de la COVID-19 s'està realitzant un ús intensiu de les eines i plataformes que ofereixen serveis de videoconferència.
Com a premissa principal cal que prengueu les mesures de seguretat adequades per tal de prevenir la intrusió i garantir la confidencialitat de les comunicacions, ja que que en una videoconferència es pot exposar i presentar informació delicada i confidencial.
Per garantir una seguretat mínima, recomanem seguir els criteris següents:
Cal recordar que qualsevol aplicació que tingui els servidors distribuïts fora d'Europa pot comportar riscos pel que fa al compliment del Reglament General de Protecció de dades Europeu.
Els fabricants d'aquestes solucions han manifestat estar introduint millores i novetats relacionades amb la seguretat i la privacitat: cal estar atent a les novetats i actualitzacions que en cada moment publiquen pels canals oficials
L'empresa està alertant sobre una vulnerabilitat per als usuaris de Windows que podria permetre als ciberdelinqüents robar informació confidencial i executar arxius en el dispositiu de la víctima, en concret els recursos afectats són els usuaris de Zoom per a Windows amb versions anteriors a la 4.6.9.
Per tal de solucionar aquest problema heu d'actualitzar a l'última versió disponible de Zoom.
També va presentar vulnerabilitats específiques en algunes versions que han anat solucionant amb patch s i actualitzacions.
Ara ja podeu sortir al carrer, per això us volem explicar com ho heu de fer per cuidar de la salut de tothom.
Els polítics i els experts han respost les vostres preguntes relacionades amb l'epidèmia a l'InfoK del Club Super3.
Una roda de premsa és una trobada que s'organitza perquè algú respongui a preguntes dels periodistes, però aquest cop heu sigut vosaltres els que heu fet les preguntes com a veritables periodistes.
Entre els experts que han participat a la roda de premsa i que ha respost les vostres preguntes hi ha el comissari en cap dels Mossos d'Esquadra, Eduard Sallent.
A la dreta trobareu el vídeo amb les preguntes que heu enviat a l'InfoK del Club Super3.
Podeu consultar aquestes i altres preguntes sobre com els nens i nenes menors de 14 anys han de sortir al carrer.
Cliqueu a la dreta per veure totes les preguntes i respostes.
Preguntes freqüents per a la sortida controlada amb menors a l'espai públic
A Catalunya hi ha diferents cossos policials.
En matèria de seguretat ciutadana us podeu adreçar a la Policia de la Generalitat – Mossos d'Esquadra o a les policies locals d'arreu del territori.
Les ciutats i poblacions de Catalunya són de les més segures d'Europa tot i així cal seguir unes senzilles mesures d'autoprotecció per tal de gaudir d'una bona estada.
Localitzeu la comissaria més propera
Al telèfon d'atenció ciutadana 012 us poden informar de la més propera.
Avui en dia els nens i adolescents utilitzen cada dia molta estona les noves tecnologies, tant a casa com a l'escola.
Per això és important que siguin conscients dels seus drets i deures a la xarxa i de les mesures de seguretat que cal prendre a l'hora d'utilitzar les noves tecnologies.
Amb els dispositius mòbils o els ordinadors els nens i nenes i els joves tenen la facilitat i rapidesa d'obtenir gran quantitat d'informació, de comunicar-se per mitjà de les xarxes socials o aplicacions, i intercanviar informació amb les amistats o familiars.
Alhora, són especialment vulnerables a determinades activitats delictives relacionades amb el contingut de la informació.
Poden ser víctimes si accedeixen a continguts il·legals, inadequats o nocius com: pornografia infantil, anorèxia i bulímia, jocs en línia.
Per poder ajudar als vostres fills o filles, és bo que els pares i educadors:
Utilitzar i configurar l'ordinador amb seguretat
Recupereu la seguretat en els vostres comptes
Fer o compartir les fotografies i vídeos amb seguretat
Utilitzeu i configureu les xarxes socials amb seguretat
Podeu sol·licitar informació dels accidents de trànsit lleus al següent enllaç.
El Servei Català de Trànsit és l'òrgan responsable de l'execució de les competències de la Generalitat en matèria de trànsit, circulació de vehicles de motor i seguretat viària i té atribuïda la funció d'instruir i resoldre els expedients sancionadors per infraccions de la normativa de trànsit, circulació de vehicles i seguretat viària.
Podeu consultar la informació sobre la tramitació de les denúncies que trobareu al web Servei Català de Trànsit.
Podeu fer els vostres suggeriments mitjançant aquest enllaç, seleccionant 'Mobilitat i Transport' en l'apartat 'Tema' i 'Xarxa Viària' en l'apartat 'Subtema'.
Podeu consultar la informació sobre on i com presentar escrits, recursos o al·legacions contra una denúncia de trànsit al web del Servei Català de Trànsit.
En delictes d'odi i discriminació:
Contacteu amb la policia encara que no estigueu segurs si l'acte en el que us heu vist o pugueu estar involucrat pot estar relacionat amb un delicte d'odi.
Denunciar aquests delictes permetrà i ajudarà a prevenir i evitar que aquests incidents puguin tornar a repetir-se.
Els Grups d'Atenció a la Víctima (GAV) fan la protecció, seguiment i assessoren les víctimes de violència domèstica i de gènere